সাবেক তত্ত্বাবধায়ক সরকারের উপদেষ্টা ড. হোসেন জিল্লুর রহমান নির্বাচনের আগে অস্বাভাবিক হারে প্রকল্প অনুমোদনের গতিকে তুলনা করেছেন রকেট গতির সঙ্গে। তাঁর মতে, এসব প্রকল্প অনুমোদন দেওয়া হচ্ছে রাজনৈতিক বিবেচনায়। প্রকল্প ঘোষণার একটা মূল্য আছে। এর প্রভাব তো মাঠপর্যায়ে পড়বেই। সেই সুবিধা নিতে চায় ক্ষমতাসীন দল। তিনি বলেন, রাজস্ব আদায়ের গতি কম, উন্নয়ন সহযোগীদের কাছ থেকে কাঙ্ক্ষিত টাকা পাওয়া যাচ্ছে না। এডিপি বাস্তবায়নেও গতি নেই। এর ফলে নতুন করে অনুমোদন পাওয়া প্রকল্পগুলো দীর্ঘসূত্রতায় পড়বে বলেও মনে করেন তিনি।